《益津八景 其五 岳庙波光》
明代·卢龙云

崇祠寂寂出中阿，新涨环门有白波。草绿似因蓬作岛，天光疑用镜降魔。

堂前说法龙堪绕，台上翻经鸟屡过。闻道泰云时挟雨，故添沧水濯盘涡。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。